VGI ผนึก “PPTV” ยิงคอนเทนต์วิเคราะห์ผล “บอลโลก” ผ่านจอดิจิทัลทั่วกรุง
VGI ผนึก “PPTV” เอาใจแฟนลูกหนัง ยิงตรงคอนเทนต์วิเคราะห์ผล “บอลโลก” ผ่านจอดิจิทัลบนรถไฟฟ้าบีทีเอสและอาคารออฟฟิศในเครือ VGI ทั่วกรุงกว่า 3,500 จอ
VGI ผนึก “PPTV” ยิงตรงคอนเทนต์วิเคราะห์ผล “บอลโลก” ผ่านจอดิจิทัลบนรถไฟฟ้าบีทีเอสและอาคารออฟฟิศในเครือ VGIทั่วกรุง
24 พ.ย. 2565

บริษัท วีจีไอ จำกัด (มหาชน) หรือ VGI ผู้นำการตลาด Offline-to-Online (O2O)  Marketing Solutions บนแพลตฟอร์มธุรกิจสื่อโฆษณา ธุรกิจบริการชำระเงิน และธุรกิจการจัดจำหน่าย จับมือ สถานีโทรทัศน์พีพีทีวี เอชดี 36 ส่งตรงคอนเทนต์ข่าวกีฬาชั้นนำระดับโลกขึ้นบนแพลตฟอร์มสื่อโฆษณานอกบ้านของ VGI อาทิ จอบนรถไฟฟ้าบีทีเอส (BTS), จอบนสถานีชานชาลา, จอบริเวณประตูกั้นชานชาลา รวมถึงจอภายในอาคารสำนักงานทั่วกรุงเทพและปริมณฑล รวมทั้งสิ้นกว่า 3,500 จอ นำร่องด้วยคอนเทนต์กีฬาสุดเอ็กซ์คลูซีฟเอาใจแฟนลูกหนังอย่าง FIFA World Cup 2022 หรือ ศึกฟุตบอลโลก 2022 ที่มาพร้อมกับบทวิเคราะห์คู่บอล ผลการแข่งขัน ความเคลื่อนไหวจากสนาม ตารางโปรแกรมการแข่งขัน นอกจากนี้ยังอัปเดตคอนเทนต์ข่าวสารตลอดทั้งวันเพื่อให้ผู้โดยสารบีทีเอสไม่พลาดทุกสถานการณ์สำคัญ
โดยล่าสุด คุณจิตเกษม หมู่มิ่ง ผู้อำนวยการใหญ่สายงานการเงิน บริษัท วีจีไอ จำกัด (มหาชน) พร้อมด้วย คุณพรชัย พูนล้ำเลิศ รักษาการกรรมการผู้อำนวยการใหญ่ ,คุณสุมาลี ใช้เทียนทอง รองกรรมการผู้อำนวยการใหญ่สายธุรกิจฯ บริษัท บางกอก มีเดีย แอนด์ บรอดคาสติ้ง จํากัด และ คุณนริศรา ศรีสันต์ ที่ปรึกษากลยุทธ์สื่อสารองค์กร บริษัท ระบบขนส่งมวลชนกรุงเทพ จำกัด (มหาชน) ร่วมเป็นเกียรติเปิดตัวความร่วมมือในการถ่ายทอดคอนเทนต์วิเคราะห์ผลบอลโลก 2022 ผ่านจอรถไฟฟ้าบีทีเอส – อาคารออฟฟิศทั่วกรุง
รวมทั้งคุณจิตเกษม หมู่มิ่ง ผู้อำนวยการใหญ่สายงานการเงิน VGI เปิดเผยว่า การร่วมเป็นพันธมิตรกับสื่อคุณภาพอย่าง พีพีทีวี เอชดี 36 ในครั้งนี้ ทำให้ VGI สามารถส่งมอบประสบการณ์การเดินทางที่เหนือกว่า ด้วยการนำเสนอคอนเทนต์ข่าวกีฬาชั้นนำระดับโลก สร้างความรู้และความบันเทิงให้กับประชาชนที่สัญจรด้วยบีทีเอส เพื่อเป็นการตอกย้ำพันธกิจของบริษัทฯ ในการเป็นผู้นำในการออกแบบประสบการณ์ใหม่ให้กับผู้บริโภคอยู่เสมอ ยิ่งไปกว่านั้นการจับมือกันในครั้งนี้ยังช่วยขยายฐานผู้ชมคอนเทนต์ข่าวของพีพีทีวีให้สามารถเข้าถึงกลุ่มผู้บริโภคชาวกรุงเทพฯและปริมณฑล ได้หลายล้านคนต่อวันอีกด้วย